SET พลิกปิดลบ 13 จุด ตาม “ดาวโจนส์ฟิวเจอร์” ร่วงหนัก วิตกปมแบงก์ใหญ่เอี่ยวโยกเงินผิดกม.
SET พลิกปิดลบ 13 จุด ตาม “ดาวโจนส์ฟิวเจอร์” ร่วงหนัก วิตกปมแบงก์ใหญ่เอี่ยวโยกเงินผิดกม.
21 ก.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,275.16 จุด ลดลง 13.23 จุด (-1.03%) มูลค่าการซื้อขาย 40,183.89 ล้านบาท
10 หุ้นกดดัชนีวันนี้

ด้านนักวิเคราะห์ ระบุว่า ตลาดหุ้นไทยวันนี้ปรับตัวลงค่อนข้างมาก เป็นไปในทิศทางเดียวกับตลาดหุ้นในภูมิภาคเอเชียที่ส่วนใหญ่ปรับตัวลงราว 1% ขณะที่ตลาดในยุโรปร่วงแรงถึง -3% เช่นเดียวกับดาวโจนส์ฟิวเจอร์สที่ติดลบ 2%  รับผลจากข่าวธนาคารพาณิชย์หลายแห่งทั่วโลกได้ปล่อยให้มีการโยกย้ายเงินผิดกฎหมายจำนวนมากเป็นเวลานานเกือบ 20 ปี ส่งผลให้หุ้นในกลุ่มสถาบันการเงินถูกดึงลงมา และมีการขายสินทรัพย์เสี่ยงหันไปถือเงินดอลลาร์สหรัฐฯก่อน ซึ่งเงินดอลลาร์สหรัฐฯก็แข็งค่าขึ้นด้วย ทำให้มีแรงขายหุ้นในเอเชีย
ส่วนตลาดบ้านเราก็เผชิญแรงกดดันจากการโยกย้ายเงินทุนหลังเงินดอลลาร์สหรัฐฯแข็งค่าขึ้น แม้ว่าการชุมนุมทางการเมืองจะจบไปแล้วในช่วงสุดสัปดาห์อย่างไม่มีความรุนแรงเกิดขึ้น อย่างไรก็ดี สัปดาห์นี้ให้ติดตามการประชุมคณะรัฐมนตรี (ครม.) ในวันพรุ่งนี้ และติดตามการประชุมคณะกรรมการนโยบายการเงิน (กนง.) ในวันที่ 23 ก.ย. รวมถึงติดตามตัวเลข PMI ภาคการผลิตของยุโรป และสหรัฐฯที่จะทยอยประกาศออกมา
แนวโน้มการลงทุนในวันพรุ่งนี้ (22 ก.ย.) คาดตลาดฯคงจะพักตัว โดยมีแนวรับ 1,260 จุด ส่วนแนวต้าน 1,280 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT มูลค่าการซื้อขาย 1,647.53 ล้านบาท ปิดที่ 59.50 บาท ลดลง 0.75 บาท
TASCO มูลค่าการซื้อขาย  1,470.00 ล้านบาท ปิดที่ 16.00 บาท ราคาไม่เปลี่ยนแปลง
CPF มูลค่าการซื้อขาย 1,282.72 ล้านบาท ปิดที่ 29.25 บาท ลดลง 0.75 บาท
KBANK มูลค่าการซื้อขาย 1,130.04 ล้านบาท ปิดที่ 79.00 บาท ลดลง 1.25 บาท
MINT มูลค่าการซื้อขาย 1,058.45 ล้านบาท ปิดที่ 22.60 บาท ลดลง 0.10 บาท